ክገድፋ ጀሚረ ግን ኣይከኣልኩን ምስ ኢራ እትረፍ ክነብር ዝኾነ ይኹን ርክብ ከይገብር ምሒለ ናብ እንዳ ወለደይ ተመሊሰ ። እቲ ፈተነ ግን ንዓመታት ተጎቲቱ። መዓልታዊ ክንበኣስ ጀሚርና፡ ሞባይለይ የጥፍኦ፡ ብሎክ እገብራ፡ ሓሓንሳብ እሕባእ፡ ንገዛና ትመጽእ። ተሌፎን ደዊላ ኩሉ ነገር ከምዝዕረ ትመባጽዓለይ። ንበይነይ እናክኸውን ፍርሒ ስለዝስመዓኒ ተመሊሰ ይረኽባ። ኣብቲ መጀመርታ ክገድፋ ዝከኣለኒ ጽዒረ፡ ድሕሪኡ ግን ኢደይ ሂበ። ክንምርዖ'ውን ደፋፊኣትኒ፡ ከይፈተኹ ድማ ተመርዒና። ኢራ ንመሓዙተይ፡ ንስድራይ ንዝኾነ ዝቐርበኒ ሰብ እያ ብዓይኒ ቕንኢ ትርእዮ። ኣብ ዝኸድክዎ ቦታ ደዊለ ክነግራ ኣለኒ። ስለምንታይ ንመሓዙተይ ከምዝረኽቦም ብቴለፎን እገልጸላ። ኣብ ኣኼባ እንተኸይደ ዕላማ እታ ኣኼባ እነግራ። ኣብ ሓደ ዓቢ ገዛ እናነበርና፡ ኢራ ዝኾነ ስራሕ ኣይነበራን። መግቢ ዘምጽእ ኣነ፡ ዝሓጽብ፡ ዝኽሽን ኣነ እየ ነይረ። እቲ ገዛ ክልተ ክፍሊ-መሕጸብ ሰብነት ነይርዎ። ነቲ ኣብ መደቀሲና ዝነበረ ባኞ ክይጥቀም ተኸልኪለ። ኣብቲ ናይ ኣጋይሽ እየ ዝጥቀም ነይረ። ንጉሆ ንጉሆ ካብ ድቃሳ ከየተንስኣ ክሳብ ሰዓት ትሽዓተ ወይ ዓሰርተ ኣብ ዓራት ይጸንሕ። ንሓንሳብ ከይተንስኣ ኢላ ኣብ ካልእ ክፍሊ ከምዝድቅስ ትገብረኒ። ገለ ነገር እንተኣጋጢሙ ትወቕዓኒ ነይራ። ሓንቲ ግዜ ይዝከርኒ፡ ኩሉ ነገር ምስ ሓርበተኒ፡ ኣብ ወሽጢ መኪና ኮይነ ክበኪ እንከሎኹ ርእያትንስ፡ ሎሚስ ኣሕዚንካኒ ኢላትኒ። ግን፡ ነቲ ተግባራ ክትገድፎ ኣይከኣለትን። ወላ ዝገበርኩ እንተገበርኩ፡ ዝኾነ ነገር ኣየተቐየረን። ኣነ'ውን ንኸይረኽባ ኢለ ኣብ መዓልቲ ክሳብ 14 ሰዓታት እሰርሕ ነይረ፡ ወላ ቀዳመ-ሰንበት ከይተረፈ። ምንጪ ስእሊ, Getty Images ነገራት ጠጠው ክብል ኣይከኣለን ኣብ ከምዚ ዓይነት ኩነታት እንተለኻ፡ እንታይ ትኸውን ከምዘለኻ ኣይረኣየካን እዩ። መውጽኢ ይኹን መእተዊ ኣይረኣየካን። ንማዕዳ ሰብ'ውን ክትሰምዕ ኣይትኽእልን ኢካ። ካብዚ ኩነታት ሃዲምካ ክትከይድ ከምእትኽል'ውን ኣይፈልጥን። ጥራሽ ተስፋ ዘይብሉ ሰብ ኢኻ ትኸውን። ንነብሰይ ሓንቲ ኣይገበርኩላን። ንኹሉ ሰብ፡ ገለ ክገብረሉ ኣለኒ ኢለ እየ ዝሓስብ እምበር፡ ህይወተይ ፈጺማ ናተይ ኣይነበረትን። ህይወተይ ንስድራ ቤተይ ንማሓዙተይ፡ ንስለ ሓዳር ኢለ መስዋእቲ ከፈለ፡ ሃመይን ቀልበይን ደኣ ኣጥፊኡለይ እምበር ምንም ኣይረባሕኩን። ካብ መጀመርታ ነቲ ስጋዊ ርክብ ኣይፈተኽዎን፡ ድሕሪ ኣርባዕተ ዓመት ግን፡ ራዕዲ ክሕዘኒ ጀሚሩ። ኢራ ክትሕዘንን ራዕድን ስንባደን ክዓስለኒ ሓደ ይኸውን። ካብ ገዛይ ሃዲመ ኣብ ካልእ ቦታ ዝኸድኩዎን ካብኣ ተሓቢኣ ዝሓደርክዎ መዓልታት ውሑድ ኣይነበረን። ምስ ግዜ፡ ኢራ ናይ ጾታዊ ርክብ ሽግር ዘለኒ መሲልዋስ፡ ኣብ ክኢላ ስነ-ወሲብ ክትወስደኒ ጀሚራ። ስጋዊ ርክብ ክገብር ኣይደልን'የ ምስ በልክዋ፡ ጸገም ኣለካ ትብለኒ ነይራ። ኣነ ድማ ብዛዕባ እቲ ዝወርደኒ ዝነበረ ጾታዊ መጥቃዕቲ ይኹን ዓመጽ ክዛረብ ኣይከኣልኩን። ኣፈይ ተለጕሙ። ብኸመይ ካብቲ ዝምድና ወጺአ እዋኑ ቀውዒ እዩ ነይሩ። ሕማም ብሮንካይትስ ሒዛትኒ ንኽልተ ሰሙን ዝኸውን ኣብ ዓራተይ ተረሚሰ ነይረ። ንኽልተ ሰሙን፡ ዝኾነ ሰብ ደሃየይ ዝገበረ ኣይነበረን። ሽዑ ህይወተይ ትርጉም ከምዘይብሉን፡ ዝኾነ ሰብ ከምዘይግደሰለይ ተረዲኡኒ። ምስ ነብሰይ ዝተመሓሰብኩሉ ግዜ ነይሩ ክብል ይኽእል። ኣብቲ እዋን ንሓደ ሰብ ዛንታይ ክነግር ደልየ፡ ግን ዝፈልጦ ሰብ ኣይነበረንን። ካብቲ ዓራት ተንሲኣ ድማ ኣብ እንዳ ስድራይ ከይደ በቲ ዝወረደኒ መዓት ክሓስብ ጀሚረ። ኩሉ ኣብ ቅድመይ ተሳኢሉ ክረኣየኒ ጀሚሩ። ክሳብ ሽዑ፡ እቲ ዝወርደኒ ዝነበረ ግፍዒ፡ ብዝግባእ ዘስተውዓልኩዎ ኣይመስለንን። ካብኡ ንደሓር ግን በቃ "እምቢ" ድሕሪ ደጊም ክብል ጀሚረ። ሓይሊ እናኽደሊ ነተን ኣብ ዓራት ዘሕለፍክወን ክልተ ሰሙን እዝክር። ኣብ መወዳእታ፡ ናይ ስነ-ኣእምሮ ኪኢላ ረኺበ፡ ክሕግዘኒ'ውን ጀሚሩ። ኣነን ኢራን ተታሒዝና ናብቲ ናይ ስነ-ኣእምሮ ክኢላ ከድና። ኣነ ክዛረብ እንከለኹ ከይተኾልፈኒ ድማ ተኣጊዳ። ሽዑ ድማ እቲ ዝነበረኒ ጾር ከርግፍን፡ ጾታዊ መጥቃዕቲ ከምዝበጽሓንን ክዛረብ ጀሚረ። ንሳ፡ ሓሪቓ፡ ነቲ ኣነ ዝብሎ ሓቂ ኣይኮነን ኢላ ክትጭርሕ ጀሚራ። ኣብቲ እዋን ድማ ንፍትሕ እማመ ኣቕሪባ። ኣነ'ውን ብኡ ንብኡ ተሰማሚዐ። ተፋቲሕና ድማ። እቲ ናይ ፍትሕ ወረቃቕቲ ኣብ ኢደይ ምስ ሓዝኲ፡ ኣብ ህይወተይ ኣዝየ እተሓጐስኩላ መዓልቲ እያ ነይራ። ሓንቲ መዓልቲ ድሕሪ እቲ ፍትሕ፡ ጾታዊ ዓመጽ ፈጺምክለይ ኢኺ ኢለ ምስ ሓተትክዋ፡ እወ ዓሚጸካ፡ እንታይሞ ክትገብር ኢኻ ኢላ መሊሳትለይ። እንታይ ኢለ ከምዝምልሰላ ጠፊኡኒ። ኣነ፡ ስርሐይ ገዲፈ ምስ ስድራ-ቤተይ ንገለ ሰሙናት ተቐሚጠ። እቲ ራዕዲ ግን ኣይገደፈንን። ኣብ ደገ ኮይና ትጥምተኒን ትከታተለንን ዘላ ኮይኑ ይስምዓኒ። እዚ ንሳ ዘስዓበትለይ ኣካለውን ስነ-ኣእምሮኣውን ማህሰይቲ ከቢድ እዩ። ክሳብ ሕጂ ኣብ ስራሕ ኣይወፍርን እየ። ንግሆ ካብ ዓራተይ ክትንስ'ውን ሓይሊ የብለይን። ነዚ ዝሓለፈ ዓመት ብኸመይ ኣሕሊፈዮ ኣይፈልጥን። ህይወተይ ዳርጋ ትርጕም የብሉን። ብሕጂ ኣብ ሓዲሽ ዝምድና ክኣቱ እየ ኢለ ኣይሓስብን። ውላድ'ውን ኣይደልን። ምናልባት፡ ከምዚ ናተይ ሽግር ዘሕለፈ ውልቀ-ሰብ ክህሉ ይኽእል እዩ፡ ነዚ ዛንታይ'ውን ክንብቦ ይኽእል እዩ። እዚ ሰብ ክርድኦ ዘለዎ፡ እዚ ነገር ዝዕረ ነገር ኣይኮነን። ናይ ብሓቂ ግዕዘይ እዩ። ካብ አእምሮኻ ዝጠፍእ ኣይኮነን ክቐትለካ'ውን ይኽእል እዩ። ዝርዳኣካ እንተኾይኑ ግን፡ እንተ ወሓደ ህይወትካ ክትቅይር ዕድል ኣለካ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
